Plaasbestuurder in hof oor renosterhorings, olifanttandeFoto: www.rhinoconservation.org ŉ Polisiewoordvoerder, kol Ronel Otto, sê Jan Louis Lessing (58), is op borgtog van R3 000 vrygelaat. Die saak is uitgestel tot 29 Maart vir verdere ondersoek. Lessing is Donderdag in hegtenis geneem nadat daar glo drie renosterhorings, vier olifanttande en onwettige vuurwapens in sy besit gevind is. Lessing het aan die polisie gesê dat hy die horing en tande lank terug in ŉ kluis op die plaas gevind het. Hy het nie die nodige permitte gehad om die horings en tande in sy besit te hê nie. Die polisie ondersoek die saak.